તાલુકામથક ઠાસરા ખાતે એક પ્રાથમિક શિક્ષકે પોતાની સભ્યતા ગુમાવીને બાજુમાં રહેલી વિધવા શિક્ષક પત્ની સાથે બિભત્સ વાણી વિલાસ કરતાં હાજર તમામ રહીશોમાં રોષની લાગણી વ્યાપી જવા પામી હતી.તાલુકાની એક પ્રાથમિક શાળામાં મુખ્ય શિક્ષક તરીકે ફરજ બજાવતા હોવા છતાં શિક્ષક તરીકેની સભ્યતા ભુલી ગયા હોવાની વાતે સમગ્ર તાલુકામાં તેઓ સામે ભારે ફીટકારની લાગણી જોવા મળી રહી છે.બેફામ બનેલા શિક્ષકના રોજેરોજના વાણી વિલાસથી કંટાળીને વિધવાએ પોલીસનો આશરો લેતાં આખરે શિક્ષક અને તેમની પત્નીની શાન ઠેકાણે આવી જવા પામી હતી.